Document ID: 32006D0099

ODLOČBA KOMISIJE
z dne 3. februarja 2006
o spremembi Odločbe 2004/370/ES o odobritvi metod za razvrščanje prašičjih trupov v Združenem kraljestvu
(notificirano pod dokumentarno številko C(2006) 213)
(Besedilo v angleškem jeziku je edino verodostojno)
(2006/99/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov (1), in zlasti člena 5(2) Uredbe.
ob upoštevanju naslednjega:
(1)
Z Odločbo Komisije 2004/370/ES (2) je bila odobrena uporaba treh metod za razvrščanje prašičjih trupov v Severni Irski.
(2)
Zaradi tehničnih prilagajanj je Združeno kraljestvo zaprosilo Komisijo, da v Severni Irski odobri uporabo novih enačb za napravi, ki se uporabljata za razvrščanje prašičjih trupov, in dveh novih metod za razvrščanje prašičjih trupov, zaradi česar je predložila podatke, ki jih zahteva člen 3 Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (3). Ker v Severni Irski niso nikoli uporabljali naprave „Fat-O-Meater“, jo je zato treba črtati iz področja uporabe te odločbe v zvezi s Severno Irsko.
(3)
Preučitev tega zahtevka je pokazala, da so pogoji za odobritev novih enačb in novih metod izpolnjeni.
(4)
Odločbo 2004/370/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Upravljalnega odbora za svinjsko meso -
SPREJELA NASLEDNJO ODLOČBO:
Člen 1
Odločba 2004/370/ES se spremeni:
1.
Člen 2 se nadomesti z naslednjim:
„Člen 2
Za razvrščanje prašičjih trupov v Severni Irski se v skladu z Uredbo (EGS) št. 3220/84 odobri uporaba naslednjih metod:
-
naprava, imenovana ‚Intrascope (Optical Probe)‘, in z njo povezane metode ocenjevanja, ki so podrobno opredeljene v delu 1 Priloge II,
-
naprava, imenovana ‚Mark II Ulster Probe‘, in z njo povezane metode ocenjevanja, ki so podrobno opredeljene v delu 2 Priloge II,
-
naprava, imenovana ‚Hennessy Grading Probe (HGP 4)‘, in z njo povezane metode ocenjevanja, ki so podrobno opredeljene v delu 3 Priloge II,
-
naprava, imenovana ‚Fully automatic ultrasonic carcass grading (Autofom)‘, in z njo povezane metode ocenjevanja, ki so podrobno opredeljene v delu 4 Priloge II.“
2.
Priloga II se spremeni v skladu s Prilogo k tej odločbi.
Člen 2
Ta odločba je naslovljena na Združeno kraljestvo Velika Britanija in Severna Irska.
V Bruslju, 3. februarja 2006

Labels: 1
17
19
6
18